Neoxymirus

Neoxymirus er en slekt av biller son hører til familien trebukker (Cerambycidae).

Utseende 
En middelsstor (15-25 millimeter), nokså kraftig trebukk, grå eller gråbrun på farge. Oversiden er nokså tett kledt med korte, nedliggende, gulaktige hår. Antennene er lange og kraftige, mørke hos hannen, gulbrune hos hunnen, hodet forholdsvis lite. Pronotum er mye smalere enn dekkvingene, med en butt tann på hver side. Dekkvingene har markerte, rettvinklede "skuldre" og er jevnt tilsmalnende bakover. De har noen gulaktige tegninger og svarte flekker. Beina er nokså lange.

Levevis 
Larven utvikler seg i råtten, død ved av mange ulike løvtrær. De voksne besøker gjerne blomster.

Utbredelse 
Arten er utbredt i det sørlige Russland, Kaukasus, Transkaukasia, det nordlige Iran og det nordøstlige Tyrkia.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  – 120 arter i Europa
 Stammen Oxymirini Althoff & Damilevsky, 1997
 Slekten Neoxymirus Miroshnikov, 2013
 Neoxymirus mirabilis (Motschulsky, 1838)

Kilder 
 Cerambycidae of the World - Oxymirini

Eksterne lenker 
 Bilde av arten
 

Lepturinae
Biller formelt beskrevet i 1838